Chimkent hayvonot bog‘ida begemot tug‘ildi, deb xabar bermoqda Tengrinews.kz muxbiri. Hayvonot bog‘idagi Lambada laqabli urg‘ochi begemotning ko‘zi yoridi. Mutaxassislarning ta’kidlashicha, begemotlarning hayvonot bog‘larida tutqunlikda tug‘ilishi kamdan-kam kuzatiladigan holatdir. Begemot bolasining jinsi hali aniqlanmadi. Unga 40 kundan keyin nom berish rejalashtirilmoqda. Hayvonot bog‘i shahar aholisining bu boradagi takliflarini ko‘rib chiqmoqchi va unga Chimkent shahri bilan bog‘liq nom berishni rejalashtirmoqda. Lambada Chimkent hayvonot bog‘iga 23 yil avval olib kelingan. Bungacha begemot Moskvadagi hayvonot bog‘ida yashagan.